જીવનમાં ક્યારેક એવી અણધારી ઘટના બની જાય કે જેની કલ્પના પણ ના કરી હોય. વર્ષો સુધી દર વર્ષે મળતા હોઈએ. હેતે-પ્રિતે સાથે રમ્યા હોઈએ, સાથે જમ્યા હોઈએ અને પછી એ સંબંધ અન્ય નવા સંબંધોની માયાજાળમાં ક્યાંક ખોવાઈ જાય. કોઈપણ કારણ વગર એ સંબંધ પર જાણે પૂર્ણવિરામ જ ના મુકાઈ ગયું હોય એમ અચાનક એ સંબંધ આપણા વર્તમાનના બદલે ભૂતકાળમાં તબદીલ થઈ જાય. સમયાંતરે એ વ્યક્તિ, એની સાથેના સંબંધ પર પણ વિસ્મૃતિના પડળો બાઝતા જાય.